OTM-aanvaller op heterdaad betrapFoto ter illustrasie: Pixabay ŉ Vermeende OTM-bomaanvaller is in Zwelethemba op Worcester in die Wes-Kaap in hegtenis geneem. Polisiebeamptes het gereageer op ŉ ontploffing by ŉ OTM buite ŉ winkel in Mtwazistraat in die township, sê kapt. FC van Wyk, Wes-Kaapse polisiewoordvoerder. “Met hul aankoms op die toneel het hulle gesien hoe ŉ verdagte op die vlug slaan.” Die polisie het die 24-jarige agterna gesit en kontant in sy besit gevind toe hulle hom inhaal. Hy kom na verwagting in die landdroshof voor sodra hy aangekla is.